প্রথম দফা সংলাপের সিদ্ধান্তের অংশ হিসেবে প্রধানমন্ত্রীর কাছে দেশজুড়ে দলের নেতাকর্মীদের বিরুদ্ধে দায়ের হওয়া ‘গায়েবি’ মামলার তালিকা দিয়েছে বিএনপি। গতকাল দ্বিতীয় সংলাপের আগে বিএনপি মহাসচিব মির্জা ফখরুল ইসলাম আলমগীর স্বাক্ষরিত এ তালিকা পৌঁছে দেয়া হয়। প্রধানমন্ত্রীর কার্যালয়ে তার ব্যক্তিগত কর্মকর্তা আবদুল হামিদের কাছে তালিকাটি হস্তান্তর করেন বিএনপির সহ-দপ্তর সম্পাদক তাইফুল ইসলাম টিপু। তিনি জানান, বিগত ১লা সেপ্টেম্বর থেকে দায়ের হওয়া ১ হাজার ৪৬টি গায়েবি মামলার তালিকা দেয়া হয়েছে। এটি আংশিক। এই তালিকার অনুলিপি আওয়ামী লীগ সভানেত্রীর কার্যালয়েও পাঠানো হয়েছে।